Na podlagi 39. člena Zakona o varnosti in zdravju pri delu (ZVZD-1, Ur. l. RS 43/11)

Slovenski državni gozdovi, d. o. o., Rožna ulica 39, 1330 Kočevje, ki jo zastopata mag. Marko Matjašič, glavni direktor in dr. Aleš Kadunc, direktor (dalje: SiDG d. o. o.)

ter

Vsakokratni SiDG d. o. o. - jev kupec oz. izvajalec prevoza gozdno lesnih sortimentov, ki je podpisnik pristopne izjave k temu sporazumu

sklepata naslednji

**PISNI SPORAZUM NA SKUPNIH DELOVIŠČIH**

**o skupnih ukrepih za zagotavljanje varnosti in zdravja pri delu**

**številka:** \_\_\_\_\_\_\_\_\_\_\_\_\_

1. člen

SIDG d. o. o. in vsakokratni kupec oz. izvajalec prevoza gozdno lesnih sortimentov sta dolžna:

1. Vsak zase izvajati dela na skupnem delovišču / skladišču v skladu z veljavno zakonodajo s področja varnosti in zdravja pri delu in varstva pred požarom, ter določili tega sporazuma na način, da izvajata vse ukrepe za zagotavljanje ustreznega nivoja varnosti in zdravja pri delu ter požarno varnost za svoje zaposlene delavce, ter tudi na način, da za izvajanje pogodbenih del zagotovita vso potrebno delovno opremo, ki ne ogroža varnosti in zdravja pri delu vseh na skupnemu delovišču zaposlenih delavcev ter zagotavlja ustrezno požarno varnost vseh prisotnih na skupnem delovišču / skladišču;
2. Zagotoviti, da bodo na skupnem delovišču / skladišču prisotni samo delavci zaposleni pri pogodbenih strankah, za katere delodajalec iz naslova delovnega razmerja zagotavlja izpolnjevanje vseh določil delovnopravne zakonodaje;
3. Zagotoviti, da na skupnemu delovišču zaposleni delavci namensko uporabljajo vso predpisano osebno varovalno opremo in da je poskrbljeno za prvo pomoč (tako z vidika opreme kot ustreznih znanj oz. predpisano usposobljenih oseb za nudenje prve pomoči);
4. Zagotoviti, da delo na skupnem delovišču poteka pod rednim neposrednim in strokovnim nadzorom vodje del, ki lastnim zaposlenim delavcem izdaja strokovna navodila s področja tega sporazuma;
5. Zagotoviti, da bo vsa delovna oprema, ki se bo uporabljala na skupnem delovišču ustrezna oz. namenska in tehnično brezhibna, ter bo imela veljavna potrdila o pregledu in preizkusu delovne opreme. Vsa delovna oprema mora biti opremljena z navodili za varno delo, ki jih morajo zaposleni delavci poznati in se po njih tudi ravnati;
6. Zagotoviti, da se pred pričetkom požarno nevarnih del, predvsem v smislu interventnega vzdrževanja delovne opreme, ki ga ni mogoče opraviti v namenskih prostorih (strojelomi - lotanje, varjenje, uporaba odprtega plamena in vsa ostala vroča dela) pridobi dovoljenje za izvajanje požarno nevarnih del, ki ga izda strokovna služba naročnika, ter se zagotovi požarna straža;
7. Zagotoviti, da bodo transportne poti in prehodi~~,~~ intervencijske in evakuacijske poti stalno proste ter prehodne oz. prevozne;
8. Stranki po tem sporazumu morata preko svojih pooblaščenih oseb poskrbeti, da tretjim osebam oz. nepooblaščenim osebam v času del na skupnem delovišču ne bosta dovolili dostopa oz. bosta zagotovili ustrezno obveščanje in opozarjanje na nevarnosti~~.~~ Pooblaščene osebe so zgolj tiste osebe, ki so zaposleni delavci strank tega sporazuma;
9. Stranki tega sporazuma sta dolžni zagotoviti, da se nevarne snovi uporabljajo in shranjujejo po določilih iz varnostnega lista za nevarne snovi - varnosti list za nevarne snovi mora biti stalno na razpolago zaposlenim delavcem obeh strank tega sporazuma;
10. Vsak zase preko svojega vodje del ali druge pooblaščene osebe zagotoviti strokovni nadzor nad izvajanjem pogodbenih del ter vseh potrebnih varnostnih ukrepov, ki jih izvaja na skupnem delovišču / skladišču;
11. Seznaniti svoje zaposlene delavce in morebitne podizvajalce s potrebnimi varnostnimi ukrepi in z določili tega sporazuma;
12. S podpisom pristopne izjave k temu sporazumu, ki je priloga sporazuma kupec oz. izvajalec prevoza prevzame dolžnost, da bo z namenom zagotovitve varnih in zdravih razmer ter varstva pred požarom na skupnem delovišču / skladišču zagotovil ustrezno vodenje pri izvajanju pogodbenih del lastnih delavcev oz. sledil navodilom vodje del;
13. Kupec oz. izvajalec prevoza gozdno lesnih sortimentov izrecno izjavlja, da sam nosi neposredno odgovornost za pravilnost ravnanja skladno s tem sporazumom in tako tudi za odstop od ravnanja, kot ga od njega zahteva vodja del na strani SiDG d. o. o. oz. oseba za usklajeno izvajanje ukrepov, določenih s pisnim sporazumom. Kupec, za katerega storitve odvoza in prevoza izvaja njegov podizvajalec ali drug pogodbeni partner, jamči tako za izbiro kot tudi za kvaliteto oz. pravilnost ravnanja s strani tega podizvajalca ali drugega pogodbenega partnerja. Kupec je dolžan tega podizvajalca oz. drugega pogodbenega partnerja zavezati k pravilnemu in zakonitemu ravnanju skladno z zahtevami tega sporazuma.
14. Vodja del na strani kupca oz. izvajalca prevoza je imenovan na pristopni izjavi, ki je kot priloga sestavni del tega sporazuma;
15. Vodja del s strani SiDG d. o. o. je vsakokratni operativni vodja gozdnega obrata (VGO), kjer se izvajajo dela in jih na določenem področju vodi in nadzira,
16. Funkcijo delavca za usklajeno izvajanja ukrepov varnosti in zdravja pri delu določenih s pisnim sporazumom, ki je imenovan s strani naročnika - SiDG d. o. o. opravlja vsakokratni vodja poslovne enote (VPE), na območju katere se pogodbena dela izvajajo, v njegovi odsotnosti pa njegov pomočnik.

2. člen

Vodje del obeh strank tega sporazuma imajo naslednje pravice in dolžnosti :

* pravico do takojšnje ustavitve dela v primeru kršenja predpisov s področja varnosti in zdravja pri delu (izvajanje del na način, da zaposleni delavci ogrožajo svojo varnost ali varnost ostalih na delovišču, ne uporabljajo predpisane osebne varovalne opreme, ne delajo skladno z navodili za operativno izvajanje del ali navodili za varno delo, kršijo pravila varstva pred požarom (ni poskrbljeno za izvajanje preventivnih ukrepov varstva pred požarom);
* pravico do zahteve po takojšnji odpravi nepravilnosti ali pomanjkljivosti;
* pravico do nadzora nad dokumentacijo v zvezi zagotavljanja VPD in VPP, ki nastane pri svojem delodajalcu;
* pravico reševanja nesoglasij med zaposlenimi delavci obeh strank tega sporazuma;

Vodje del imajo tudi pravico, da dela na skupnem delovišču ustavijo, če ugotovijo, da se ne izvajajo predpisani in dogovorjeni varnostni ukrepi, kar bi utegnilo ogroziti varnost in zdravje ter požarno varnost zaposlenih oseb ali drugih oseb na skupnem delovišču / skladišču oz. v ožji in širši okolici le-tega, oz. povzročiti škodo na objektih ali napravah na skupnem delovišču / skladišču.

3. člen

Pisni sporazum stopi v veljavo z dnem podpisa s strani SiDG d. o. o. in postane za pogodbene stranke obvezujoč z dnem podpisa pristopne izjave s strani kupca. Pristopna izjava je kot priloga sestavni del tega sporazuma.

Pisni sporazum je izdan v enem izvodu. SiDG d. o. o. vsakokratnemu kupcu gozdno lesnih sortimentov preda fotokopijo tega sporazuma ter en izvod pristopne izjave k temu sporazumu. En izvod pristopne izjave hrani SIDG d. o. o..

Za vsa vprašanja, ki jih ta sporazum ne ureja, se uporabljajo splošno veljavni predpisi, predvsem s področja varnosti in zdravja pri delu, požarnega varstva ter s področja obligacijskega prava.

Kraj in datum: Kočevje, \_\_\_\_\_\_\_\_\_\_\_\_\_\_\_\_\_\_

SiDG d. o. o.

\_\_\_\_\_\_\_\_\_\_\_\_\_\_\_\_\_\_\_\_\_

mag. Marko Matjašič, glavni direktor

\_\_\_\_\_\_\_\_\_\_\_\_\_\_\_\_\_\_\_\_\_\_

dr. Aleš Kadunc, direktor

Priloga **Pristopna izjava vsakokratnega kupca GLS po sklenjenih prodajnih pogodbah**

**Slovenski državni gozdovi, d. o. o.** , Rožna ulica 39, 1330 Kočevje, matična številka: 7035845000 ID za DDV: SI 75204878, ki jo zastopata glavni direktor mag. Marko Matjašič in direktor dr. Aleš Kadunc (v nadaljevanju: prodajalec)

in

**Kupec oz. izvajalec prevoza:** \_\_\_\_\_\_\_\_\_\_\_\_\_ *(dolg naziv, naslov, matična št., DŠ, TRR)*, ki ga zastopa \_\_\_\_\_\_\_\_\_\_\_ (zastopnik, funkcija) (dalje: kupec)

skleneta naslednjo

**PRISTOPNO IZJAVO**

**K PISNEMU SPORAZUMU NA SKUPNIH DELOVIŠČIH**

**o skupnih ukrepih za zagotavljanje varnosti in zdravja pri delu**

**št.** \_\_\_\_\_\_\_\_\_\_\_\_\_\_\_

1. **člen**

Pogodbeni stranki sta sporazumni, da kupec oz. izvajalec prevoza kupuje oz. prevaža gozdno lesne sortimente v lasti SiDG d. o. o. , ki se nahajajo na poslovnih enotah družbe SiDG d. o. o. , vezano na prodajno pogodbo 2023/25.

Iz tega razloga kupec oz. izvajalec prevoza pristopa k pisnemu sporazumu o skupnih ukrepih za zagotavljanje varnosti in zdravja pri delu na skupnem delovišču (dalje: sporazum) in sicer na način, da podpiše to pristopno izjavo ter tako prevzame vse obveznosti, kot jih sporazum določa za kupca. Predvsem se kupec oz. izvajalec prevoza zavezuje, da bo z namenom zagotovitve varnih in zdravih delovnih razmer ter varstva pred požarom na skupnem delovišču / skladišču sledil navodilom vodje del ali druge pooblaščene osebe na strani SiDG d. o. o. oz. osebe za usklajeno izvajanje ukrepov, določenih s pisnim sporazumom.

Kupec oz. izvajalec prevoza gozdno lesnih sortimentov izrecno izjavlja, da sam nosi neposredno odgovornost za pravilnost ravnanja skladno s sporazumom in tako tudi za odstop od vseh ravnanj, ki jih od njega zahteva vodja del na strani SiDG d. o. o. oz. oseba za usklajeno izvajanje ukrepov, določenih s pisnim sporazumom.

**2. člen**

Praviloma bosta pogodbeni stranki na skupnemu delovišču, ki je predmet sporazuma in te pristopne izjave izvajali sledeča dela:

Prodajalec v obsegu: …………………………………………………………………………………..

Kupec v obsegu: ……………………………………………………………………………………….

**3. člen**

Kupec oz. izvajalec prevoza s podpisom te pristopne izjave izrecno izjavlja, da mu je bila vročena

fotokopija sporazuma številka \_\_\_\_\_\_\_\_\_\_\_\_\_: iz dne …………………………

Vodja del na strani kupca je: \_\_\_\_\_\_\_\_\_\_\_\_\_\_\_\_\_\_\_\_\_\_, kontakt: \_\_\_\_\_\_\_\_\_\_\_\_\_\_\_\_\_\_\_\_\_, v

njegovi odsotnosti pa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , tel. št.: \_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **člen**

Ta pristopna izjava je sestavljena v dveh izvodih, od katerih vsaka stranka prejme po en izvod.

Stranki zavezuje do popolnega prevzema in odvoza gozdno lesnih sortimentov iz zadevnega skladišča, kot to izhaja iz pravnega posla, na podlagi katerega se vrši prodaja oz. odkup gozdno lesnih sortimentov.

Kraj in datum: \_\_\_\_\_\_\_\_\_\_\_\_\_\_\_\_\_\_

Kupec oz. izvajalec prevoza (kratek naziv)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(zastopnik, funkcija)